alhier rechts te plegen dair tegen de schouth
hem verantweerden seyde dat hij om deser saken
niet en qua alhier mair om ande poirten wille
die hem oick alh bescreve hadden en was den brief
van btelmeeuse noch niet tot zijnder kynnissen comen
nietmin want hij den eysch des voirs porters hoirde
Soe antweerde hij en seyde dair op dat hij geheel
ontkinde des de poirte te kynnen gaf in daer
vuegen alsoe geschiet te sijne Mair pnteerde te
bewijsen dat hij den voirs poirte tanden tijden
opter poerten hadde van calangien van quaden
gewichte oft maten dair mede hij besaemt was
en dat de selve poirte hem alsdoen sieck maicte
vander pestilencie en dat hij hem dair om om
der ande wille die opter porten saten ontsloech op
caucie weder ter manissen inne te comen dair af
hij goede borchtocht hadde en dat dair nae de
selve poirte comen was zijns goets moets wille
tot postel en hadde aldair hem aensocht co posicie
te maken die hij gemaict hadde op xv r gl
en en ryns gulden voe de costen en dat dair
nae om dat de porte de composicie niet en
voldede hij de beesten hadde gehaelt en bekinde
alsoe de xvi r gl als voe ontfangen te hebben
en vorde de voirs poirte alnoch tegen hem rechts
plegen ten bossche alsoe hij dat gelooft hadde ter
manissen pntende hem de voirs xvi r gulden
weder te geven en te restituen dair tegen de
voirs poirte replicende seyde dat hij wel thoenen
soude ofts noot wae metten vorste desselfs schoutheys